Ախ դեռ պետք է հասկանա՜լ… Քանի որ խոսքը հասկանալու մասին է, ապա հենց «Սևան» ազգային պարկ» ՊՈԱԿ-ի տնօրենը կարիք ունի հասկանալու (կամ` չկեղծելու), որ գյուղերից կոյուղաջրերը ոչ թե հողի մեջ լցվելով, հողի միջով ֆիլտրվելով են հասնում Սևանա լիճ, այլ առուների, գետերի մեջ լցվելով, առանց ֆիլտրվելու, հասնում են լիճ: Ի դեպ, եթե որոշ տեղերում էլ, օրինակ, Սևանա լճի ափին կառուցված բազմաթիվ հյուրանոցների, հյուրատների, հանգստյան գոտիների, ռեստորանների ու նմանաբնույթ օբյեկտների սոսկ մի մասից կոյուղաջրերը լցվում են հող, ապա հողի միջով որքան էլ մինչև լիճ հասնելը ֆիլտրվեն, կենսաբանական ու քիմիական մաքրման չեն ենթարկվում: Այս վերջին հանգամանքը Գուլանյանն ինքն էլ, ուղղակիորեն թե անուղղակիորեն, նշել է: